De Fryske Marren
De Fryske Marren (korábbi neve: De Friese Meren) , Frízföld tartományban.   A község nevének jelentése magyarul A fríz tavak. A községháza Joure településen áll.

Történelme 

A község, azaz önkormányzatú közigazgatási alapegység 2014. január 1-jén jött létre Gaasterlân-Sleat, Lemsterland, Skarsterlân községek, valamint Boornsterhem község egy részének egyesítésével. Lakóinak száma ekkor körülbelül  volt. Nagyobb települései Sloten városka és Balk, Joure és Lemmer falvak.

A község elnevezése 

Az egyesülésről szóló törvény értelmében a község neve De Friese Meren, azaz hollandul lett meghatározva. A községek tanácsának azonban mindig jogában áll a község elnevezését megváltoztatni. A 2013. november 13-án a helyhatósági választásokkal párhuzamosan a területen népszavazást is rendeztek az elnevezésről. Ennek során 42,4% a De Friese Meren változat mellett szavazott, 41,6% ennek fríz nyelvű változatát (De Fryske Marren) részesítette előnyben, valamint 2,9% a 'Marrelân' („Tóföld”)  illetve 1,8% a 'Sudergoa', ugyancsak fríz nyelvű neveket szerette volna.

A községi önkormányzat létrehozása során, 2013 novemberében, a Fríz Nemzeti Párt (Fryske Nasjonale Partij, FNP) és a CDA holland kereszténydemokrata párt közötti koalíciós tárgyalásokon megállapodás született arról, hogy a község hivatalos neve mégis a fríz változat, azaz De Fryske Marren lesz, mivel a fríz párt ehhez mindenképpen ragaszkodott, arra hivatkozva, hogy a választók többsége fríz nevet szeretett volna. A községi tanács ennek megfelelően 2014. április 23-án 19 szavazattal 12 ellenében úgy döntött, hogy a község hivatalos neve 2015. július 1-től De Fryske Marren lesz.

Földrajza

Települések 

Az új község területén 51 hivatalos település van, közöttük egy történelmi város, Sloten.

Vízrajz

A község területén 51 önálló névvel felszíni állóvíz, valamint ugyancsak 50 körüli csatorna és más folyóvíz található. Ezek nevének a fríz változata a hivatalos, kivéve az IJsselmeert, amely számos község területén fekszik és országos jelentősége van.

Látnivalók 
A területen százas nagyságrendben találhatók országos jelentőségű műemlékek.

Jegyzetek

Fordítás

További információk 

Frízföld községei